ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
30 มี.ค. 2558

สรุปภาวะตลาดภาคเช้า : SET เมินยกเลิกกฎอัยการศึก – SET ช่วงเช้า ไม่ตอบสนองกรณีเตรียมยกเลิกกฎอัยการศึก ส่วนอีกสองปัจจัยหนุน ทั้ง เม็ดเงินทริกเกอร์ ฟันด์ และ Window dressing ยังไม่มีให้เห็น แกว่งแคบๆ คนละอารมณ์กับตลาดภูมิภาค ซึ่งส่วนใหญ่เคลื่อนไหวในแดนบวกระดับเขียวกลางถึงเข้ม ทั้งนี้ SET ปิดตลาดภาคเช้าที่ 1500.67 จุด +5.45 จุด ด้วยมูลค่าซื้อขายยังเบาบางระดับ 1.3 หมื่นลบ. กลุ่มหลัก ICT หนุนตลาดปิดบวก +1.1% ได้ Sentiment เชิงบวกถึงความหวังประมูล 4G ในปีนี้ ส่วนพลังงาน และแบงก์ค่อนข้างทรงตัว ส่วนกลุ่มขนส่งลบกว่า -1.7% ตามการลงของหุ้น AOT และหุ้นสายการบิน หลังญี่ปุ่น และเกาหลีใต้ ห้ามสายการบินไทยเพิ่มเที่ยวบิน
กลยุทธ์ที่แนะนำ :ช่วงบ่าย: Sentiment ที่ดีต้องรอการยืนเหนือ 1505 จุดก่อน และมีแนวต้านถัดไปที่ 1525 จุด มิฉะนั้นจะยังแกว่งแคบๆ ไปจนถึงอ่อนตัว โดยเฉพาะเมื่อหลุดต่ำกว่า 1485-1490 จุด จะเป็นสัญญาณลบมากขึ้น และมีโอกาสลงไปหาแนวรับถัดไปที่ 1476 จุด กลยุทธ์ สำหรับนักลงทุน การอ่อนตัวยังเป็นโอกาสซื้อสะสมในหุ้นพื้นฐาน ซึ่งแนะนำอีกครั้งบริเวณ 1476 จุด ส่วนการเก็งกำไร ต้องรอยืนเหนือ 1505 จุดก่อน ดูจะได้เปรียบกว่า
 